**ไททศมิตร** (อังกฤษ: Taitosmith; เขียนในรูป **TaitosmitH**) เป็นวงดนตรีร็อกสัญชาติไทยที่นิยามตัวเองว่าเป็น "วงดนตรีเพื่อชีวิตยุคใหม่"

ประวัติ
-------

วงนี้ก่อตั้งขึ้นในปี พ.ศ. 2561 โดยนักดนตรีอินดี้ คือ จ๋าย - อิชณน์กร พึ่งเกียรติรัศมี เริ่มตั้งคำถามต่อความเป็นไปในระบบสังคมทุนนิยมในยุคปัจุบัน ที่ทุกคนทำทุกอย่างเพื่อที่จะได้มาซึ่งทรัพย์สิน เงิน ทอง และความมั่งคั่งเป็นหลัก จนหลงลืมสิ่งแวดล้อมรอบตัว เช่น สัตว์, ธรรมชาติ และที่สำคัญคือเพื่อนมนุษย์ด้วยกันเอง จนกระทั่งจ๋ายมีโอกาสทำงานในเทศกาลดนตรีบิกเมาน์เทนมิวสิกเฟสติวัล จึงค้นพบว่าดนตรีเป็นสื่อที่มีอิทธิพลที่จะสื่อกับคนฟังหรือสังคมได้อย่างตรงไปตรงมา และได้ผลอย่างรวดเร็ว จึงเริ่มจากการชักชวนเพื่อนที่เคยแบ่งปันผลงานเพลงกันฟังในสมัยศึกษาในมหาวิทยาลัย คือ โมส - ตฤณสิษฐ์ สิริพิชญาศานต์ จนมีการปรึกษากันและเห็นตรงกันว่าแนวเพลงที่เหมาะกับการสื่อสารอุดมการณ์ที่มีอยู่ที่สุดคือ "เพลงเพื่อชีวิต" และได้สมาชิกคนอื่น ๆ มารวมกันจนครบจำนวน 6 คน

พวกเขาประสบความสำเร็จอย่างรวดเร็วจากการทำเพลงจำนวน 2 เพลง คือ *Pattaya Lover* ซึ่งเป็นเพลงแนวไทยป็อป และ *เป็นตะลิโตน* ที่ผสมแนวเพลงนีโอโซล พร้อมกับได้รับเชิญให้เข้าร่วมรายการ "นักผจญเพลง" ทางสถานีโทรทัศน์ไทยพีบีเอส ซึ่งเพลง *เป็นตะลิโตน* ที่แสดงในรายการนั้นมีผู้รับชมในยูทูบจำนวนถึง 12,000,000 วิว ตามมาด้วยซิงเกิ้ลที่ 3 *Hello Mama* ซึ่งเป็นแนวเดียวกันที่ปล่อยออกมาในช่วงปลายปี ซึ่งมีเนื้อร้องภาษาอังกฤษผสมภาษาอีสาน

ทางวงได้เซ็นสัญญากับค่ายเพลงยีนแล็บ ในเครือจีเอ็มเอ็ม แกรมมี่ เนื่องจากโอม - ปัณฑพล ประสารราชกิจ นักร้องนำวงค็อกเทล ซึ่งเป็นผู้บริหารของค่ายเพลงยีนแล็บ ได้ดูคลิปเพลง *แดงกับเขียว* (แดงกับเขียว) จึงชักชวนให้มาร่วมงานด้วย และออกอัลบั้มแรกในชื่อเดียวกับวงในปี พ.ศ. 2562

ต้นปี พ.ศ. 2565 ไททศมิตรออกอัลบั้มชุดที่ 2 ชื่อ *เพื่อชีวิตกู* โดยมีเพลงที่กลายเป็นปรากฏการณ์ไวรัลในติ๊กต็อก คือเพลง *นักเลงเก่า* ซึ่งเป็นเพลงประกอบภาพยนตร์ยอดนิยมแนวอาชญากรรม *4 KINGS อาชีวะ ยุค 90* ที่จ๋ายร่วมแสดงด้วย พร้อมด้วยอีก 1 เพลง คือ *ไทเท่* ที่ได้ศิลปินเพลงลูกทุ่งผู้ล่วงลับและศิลปินแห่งชาติ ไวพจน์ เพชรสุพรรณ มาร่วมร้อง และถือเป็นผลงานสุดท้ายในชีวิตของไวพจน์

เพลงของไททศมิตรมุ่งเน้นไปที่แง่มุมต่าง ๆ ของสังคม ชีวิตมนุษย์ ปัญหาเศรษฐกิจ ตลอดจนการเสียดสีทางการเมือง

ชื่อวงดนตรี "ไททศมิตร" ประกอบด้วยองค์ประกอบ 3 สิ่งคือ *ไท* แปลว่า "อิสระ" *ทศ* แปลว่า "สิบ" และ *มิตร* แปลว่า "มิตรภาพ" ความหมายโดยรวมคือ "กลุ่มคนที่รักอิสระ 10 คนที่เริ่มต้นและทำทุกอย่างด้วยมิตรภาพ" แม้จะมีสมาชิกหลักเพียง 6 คน แต่พวกเขายังระลึกถึงผู้เกี่ยวข้องทั้งเบื้องหน้าและเบื้องหลังความสำเร็จของพวกเขา ดังนั้นจึงใช้ชื่อที่สื่อความหมายว่าสิบ

สัญลักษณ์ของวงมีลักษณะคล้ายเสาชิงช้าหรือไผฟาง (ซุ้มประตูจีนโบราณ) เนื่องจากชื่อวงเป็นการการเล่นคำของตัวอักษรภาษาอังกฤษสองตัว คือ T และ H

สมาชิก
------

* อิชณน์กร พึ่งเกียรติรัศมี (จ๋าย) – ร้องนำ, กีตาร์
* ตฤณสิษฐ์ สิริพิชญาศานต์ (โมส) – ร้องนำ, กีตาร์
* ปัณณสิทธิ์ สุขโหตุ (มีน) – กีตาร์โซโล่
* ธนกฤต สองเมือง (เจ) – คีย์บอร์ด
* เจษฎา ปัญญา (เจต) – เบส
* พัฒนภูมิ ชอุ่มผล (ตุ๊ก) – กลอง

ผลงานเพลง
---------

### สตูดิโออัลบั้ม

* *ไททศมิตร* (พ.ศ. 2562)
* *เพื่อชีวิตกู* (พ.ศ. 2565)

### อัลบั้มพิเศษ

* *TaitosmitH Special Boxset* (รุ่นจำกัด; พ.ศ. 2564)

เพลงประกอบภาพยนตร์และละคร
-------------------------

| ปี | ชื่อเรื่องภาษาไทย | ภาพยนตร์หรือละคร | หมายเหตุ |
| --- | --- | --- | --- |
| พ.ศ. 2563 | *ยุติ-ธรรม* | *คืนยุติ-ธรรม* |  |
| พ.ศ. 2564 | *นักเลงเก่า* | *4 KINGS อาชีวะ ยุค 90* | ขับร้องร่วมกับ ดี เจอร์ราร์ด |
| *มึงกับกู* | เฉพาะจ๋าย |
| พ.ศ. 2565 | *ใต้หล้า* | *ใต้หล้า* |  |

รางวัล
------

| ปี | รางวัล | สาขาที่เข้าชิง | เสนอชื่อเข้าชิง | จากผลงาน | ผลการตัดสิน |
| --- | --- | --- | --- | --- | --- |
| 2566 | โทตี้มิวสิกอวอร์ดส์ 2022 | อัลบั้มแห่งปี | ไททศมิตร | "ชีวิตเพื่อกู" | เสนอชื่อเข้าชิง |
| บันทึกเสียงแห่งปี | "โคโยตี้" ร่วมกับ มิลลิ | เสนอชื่อเข้าชิง |
| ศิลปินแห่งปี – กลุ่ม |  | ชนะ |
| อัลบั้มแพ็กเกจแห่งปี | "เพื่อชีวิตกู" ออกแบบโดย GHOSTFAC | เสนอชื่อเข้าชิง |
| The Guitar Mag Awards 2023 | The Guitar Man Of The Year | ปัณณสิทธิ์ สุขโหตุ | "ผีพนัน" | ชนะ |

ดูเพิ่ม
-------

* ดนตรีไทย
* เพลงเพื่อชีวิต

อ้างอิง
-------

1. 1 2 3  "เปิดประวัติวง Taitosmith (ไททศมิตร) วงดนตรีเพื่อชีวิตยุคใหม่". *Kapook*. 2021-12-24. สืบค้นเมื่อ 2022-07-24.`{{cite web}}`: CS1 maint: url-status (ลิงก์)
2. ↑  ฉัตรเลิศมงคล, หทัยธาร (2022-08-05). "ไทเท่ ภูมิใจในความเป็นไทกับ TaitosmitH และเพลงแหล่สุดท้ายของ ไวพจน์ เพชรสุพรรณ". *เดอะสแตนดาร์ด*. สืบค้นเมื่อ 2023-01-18.`{{cite news}}`: CS1 maint: url-status (ลิงก์)
3. ↑  "ไททศมิตร จากวงอินดี้สู่ศิลปินค่ายดัง ยอมทุบหม้อข้าวตัวเองเพื่อทำตามฝัน". *ไทยรัฐ*. 2022-02-04. สืบค้นเมื่อ 2022-07-24.`{{cite web}}`: CS1 maint: url-status (ลิงก์)
4. 1 2  "10 เรื่องจริง TaitosmitH วงอินดี้เพื่อชีวิต(คนอื่น) ผู้เป็นกระบอกเสียงให้สังคมไทย". *The Concert*. คลังข้อมูลเก่าเก็บจากแหล่งเดิมเมื่อ 2023-01-18. สืบค้นเมื่อ 2023-01-18.
5. ↑  สุพัฒน์ ศิวะพรพันธ์ (2023-03-14). "สรุปผลรางวัล TOTY Music Awards 2022". *THE STANDARD*. สืบค้นเมื่อ 2023-03-17.
6. ↑  "ปรากฏการณ์ งานคนดนตรียิ่งใหญ่ที่สุดในเมืองไทย "The Guitar Mag Awards 2023"". *เนชั่น ทีวี*. 2023-05-12. สืบค้นเมื่อ 2023-05-17.

แหล่งข้อมูลอื่น
---------------

* ไททศมิตร ที่เฟซบุ๊ก
* ไททศมิตร ที่อินสตาแกรม